
A szeRErer AkkokR Él, HA miNdEN nap igaz, 
néhány szép PpillaNar Az ÉVEKRE NEM vigasz. 
Akir sokszoR megbánrorrál, ralán ma megbocsár, 


de ha elfújrad A gyeRryár, őkgizd meg A fényr Tovább! ,, 
BERkEs GÁDOR 
E néhány gondolarral kívánok mindenkinek 


Békés, Boldog KARÁCSONYT, És 
sikEREs, azás GAzdaAG Én séreteléni 


Karácsonyi 
TKZ gyve, , ké; [ 
szar Unnepeket! 


[/ ÖCSÖDI HÍREK 10. / HÍREK 10 


Dr. Tolnay Gábor: 


Emlékek az öcsödi tűzoltóság történetéből 


Az 1898. március 13-i közgyűlésen je- 
lentette be Tolnay Ferenc alalnök Blaskó 
Lajos elhunytát a közgyűlésnek, akinek 
életútjáról tisztelettel emlékeztek meg. 
Utódául Oláh Antal református lelkészt 
választották meg. 

Már a március 13-i közgyűlésen is, de a 
következő — április 5-i - közgyűlésen 
is igen nagy körültekintéssel igyekeztek 
gondoskodni az egyesület felszereléseinek 
beszerzéséről. Ehhez tartozott a tűzoltók 
egyenruháinak a beszerzése is. 

A község lakosságának a bevonásával is 
igyekezetek anyagi eszközökhöz hozzájut- 
ni. Erre jó alkalom adódott akkor, amikor 
egy fiatal műkedvelő csoport a tűzoltó esz- 
közök javára betanult egy zenés színdara- 
bot és azt előadta. Sajnos a jegyzőkönyv a 
darab címét nem örökítette meg, de sze- 
replők névsorát igen. A nagy elismerést 
és jegyzőkönyvi dicséretet Komlós Ferenc- 
né, Váradi Juliska, Dezső Marika, K. Kiss 
Lajos, Nagy Kálmán, Komlós Ferenc, Nagy 
Benjámin, Tóth Kálmán, Váradi Lajos, 
Ötvös Lajos és Lázár József kapták. Nagy 
megdicsérték Kiss Gézát is a színdarab 
rendezéséért. Az egész csoportnak köszö- 
netet mondtak a tűzoltó egyesület nevé- 
ben áldozatkész munkájukért. Ugyanak- 
kor arra kérték őket, hogy a tűzoltók szá- 
mára adják elő még egyszer a színdarabot. 

Tolnay Ferenc újból összehívta a vá- 
lasztmányi ülést, amelynek egyetlen na- 
pirendi pontja volt az, hogy eldöntsék, 
meg képes-e venni a község és az egyesü- 
let azt az új mozdonyfecskendőt, amelyet 
a Geitner és Rauch cég képviselője aján- 
lott az elhasználódott fecskendő pótlásá- 
ra. Erre azonban nem volt elég anyag ere- 
jük, így a vásárlás elmaradt. 

Parancsnoksági gyűlésre is sor került 
rövidesen, amelyen megtörtént az önkén- 
tes tűzoltók beosztásának ismertetése is: 
szakaszparancsnokok lettek: ifj. Joha- 
novics István és Lázár József. Örsparancs- 
nokok: Bereczky Lajos, úgy is mint he- 
lyettes szakaszvezető, és Izbéki Antal. Raj- 
vezetők: Jerabek Dániel, úgy is mint he- 
lyettes őrsparancsnok, továbbá Fekete Já- 
nos, Komós Ferenc, Englender Adolf. 
Mászók: Tóth Kálmán, Kiss Géza, mind- 
ketten úgy is mint helyettes rajvezetők, 
továbbá Komlós Imre, Molnár József, Öt- 
vös Lajos. Segéd csővezetők: Nagy Kál- 
mán, Izbéki Károly és Szilágyi Benjámin. 
Segédtisztté: Tóth Imre egyleti titkár , ne- 
veztetett ki". 

Ismét parancsnoki gyűlésre került sor 
augusztusban is. Ezen bejelentette Fejér 
Béla parancsnok, hogy a községi elöljáró- 
ság évi 160 forinttal támogatja az egyesü- 
letet. Sor került arra is, hogy a toronyőr 
tűz esetén történő riasztását is szabályoz- 
zák. Idézem szó szerint: ,A harangozók 
mikor a tűzet észre veszik, a szokott mó- 
don riadót vernek, illetve félre verik a ha- 
rangoftat; aztán csak a nagyharanggal 

megadják a jelt a tized jelzéssel. P(éldának) 
o(káért).: ha a tűz az Iső tizedben van a 
riadó után a nagyharang egyet kondul; 
tíz másodpercz múlva ismét egyet, 
ugyanannyi szünet után harmadszor 
ismét egyet. A tized jelzés után riadót 
vernek, s így tovább felváltva, majd ti- 
zedet, majd riadót vernek. A tized jelzések 
10 m. percznyi időközben háromszor is- 
métlődnek. A tűzjelzés tehát tizedenként 
következőleg történik: A harangozók a 
riadó után az [-ső tizedet egy, a II-ik ti- 
zedet kettő, a III-ik tizedet három, a IV- 
ik tizedet négy kondulással jelzik; ezen 
kívül éjjel és nappal a szokott tűzirány je- 
leket a toronyba kiteszik." 

Az egyesület tagjai részére a parancs- 
nokság megszervezte mind az elméleti, 
mind a gyakorlati képzést. Ezt Zih Géza 
alparancsnok irányította Baksa István szer- 
táros és Szabó András pénztáros közre- 
működésével. Döntöttek az alapszabály- 
ok nyomdai úton történő sokszorosításá- 
ról is. Kérték az egyesület tagjait arra is, 
hogy minél több tagot szervezzenek be, 
hogy község lakossága minél nagyobb le- 
gyen érdekelt tűzoltóság működésében. 
Egy renitenskedő egyesületi tag figyel- 
meztetéséről is szólt a jegyzőkönyv. 
Ugyanis Kiss Géza mióta az egylet fenn- 
állt, annak minden megmozdulását, tevé- 
kenységét kritikával illette, amelyről ma- 
gát a tagságot is igyekezett lebeszélni, 
noha ő is tagja volt az egyesületnek. A 
parancsnokság határozott figyelmeztetés- 
ben részesítette azzal a megszorítással, 
hogy amennyiben továbbra is lázít a pa- 
rancsnokság intézkedéseinek végrehajtá- 
sa ellen, úgy a következő alkalommal ki- 
zárja őt tagjai sorából. 

(Itt meg kell állnom egy pillanatra. 
Ugyanis én még személyesen ismertem 
Kiss Géza bácsit, akit okos és széles látó- 
körű embernek ismertem meg. Elképzel- 
hetőnek tartom azt is, hogy mind az egye- 
sület, mind a tűzoltó testület vezetésé- 
nek nem minden rendelkezésével értett 
egyet. Azt is elképzelem, hogy neki is le- 
hetett igaza nem egy esetben, esetleg rész- 
igazságokat is tartalmazhattak megjegy- 
zései. Beosztása, társadalmi , rangja" sze- 
rint ő írnok volt a községházán, a tűzol- 
tóság vezetése pedig takarékpénztári igaz- 
gató, földbirtokos, kereskedő, református 
lelkész, orvos foglalkozású egyének kezé- 
ben volt. Én úgy érzem - noha déd- 
apám az utóbbiak táborába tartozott —, 
hogy ezekben az esetekben annak volt iga- 
za, aki magasabban helyezkedett el a tár- 
sadalmi ranglétrán. — Különben Kiss Géza 
lánya - Katalin - volt Dóczi Antal 
mérnök felesége, fiai Dezső és Károly köz- 
ségünk ismert polgárai voltak. Pantó Anti 
bácsi előtt Kiss Géza volt az öcsödi mű- 
kedvelő előadások rendezője is.) 

Tolnay Ferenc elnöklete alatt ismét 
összeült e testület választmánya. Itt je- 


lentette be Fejér Béla parancsnok, hogy 
működő tűzoltó testület taglétszáma 30 
főre emelkedett. Itt fogadták el a testület 
alapszabályát és a tűzoltóság szolgálati 
szabályzatát, amelynek 200-200 példány- 
ban való kinyomtatásáról is döntöttek. 

A parancsnoksági gyűlés 1899 április 
jegyzőkönyvéből kiderül, hogy Geitner és 
Rauch cégtől mégis vásároltak valamit — 

hogy mit az még nem derült ki. —, de az 
öcsödi tűzoltó testületet a cég felszólí- 
totta, hogy a 364 Írt. 85 kr. tartozásu- 
kat egyenlítsék ki. Erre a testület nem 
volt képes és igyekeztek a fizetésre hala- 
dékot kérni. A szarvasi tűzoltók kezdemé- 
nyezték, hogy alakítsák meg a vármegyei 
tűzoltó 

szövetséget, amihez az öcsödi testület 
is örömmel csatlakozott. Sőti Sámuel egy- 
leti szolga félévi fizetésének kiutalását kér- 
te, amelyet a gyűlés engedélyezett. A fél- 
évi fizetése 3 frt. volt. A kinyomtatott sza- 
bályzatok elosztásáról is döntöttek. Java- 
solták, hogy a nyár elején tartsanak sza- 
badtéri táncmulatságot, amelynek bevé- 
tele a tűzoltóság pénztárát gyarapítaná. 

Az 1899. május 7-i közgyűlésen elnö- 
költ először az 1897-ben elnökül megvá- 
lasztott Olálr Antal lelkész. Foglalkoztak 
a gyűlésen a pénztári jelentés valódiságá- 
val, és elhatározták, hogy éves költségve- 
tés is készíteni fognak ezutári. Golián La- 
jos javaslatára számadási főkönyv vezeté- 
sét is elhatározták. Az öcsödi tűzoltóság 
székhelye az iparos körben volt. Azt már 
kinőtte a testület állománya. Ezért kérte 
az elöljáróságot, hogy jelöljön ki a szá- 
mukra egy gyakorló teret, amelyet a sző- 
lők közötti térségben bocsátottak a ren- 
delkezésükre. Szóba került a választmá- 
nyi gyűlésen a testület adóssága is, ame- 
lyet az alapító tagok és anyagi segítséget 
is felajánlók támogatásával igyekeznek ki- 
egyenlíteni. 

Tájékoztat a jegyzőkönyv bennünket 
arról is, hogy 1899. június 24-én tűzoltó 
bált tartottak, amelyen az orosházi tűzol- 
tók is megjelentek. A Békés Vármegyei 
Tűzoltó Szövetség alakuló ülését 1899. 
augusztus 6-án tartotta Orosházán. 

A1899 szeptemberi parancsnoki érte- 
kezleten arról ejtettek szót, hogy a leg- 
utóbbi tűzesetek alkalmával igen nagy víz- 
hiányt tapasztaltak az oltás alkalmával. Ez 
nemcsak az aszályos, száraz esztendőnek 
tudható be, hanem annak is, hogy a köz- 
ség lakossága nem tartalékol az udvará- 
ban oltásra alkalmas vizet. Ezért azt java- 
solták az elöljáróságnak, hogy hívják fel a 
lakosság figyelmét erre a körülményre és 
tartalékoljanak annyi vizet portájukon, 
amellyel az oltást meg lehet kezdeni. Ezen 
az értekezleten döntöttek arról is, hogy 
Zih Géza alparancsnok vezetésével meg- 
kezdik a tűzoltók őszi kiképzését és gya- 
korlatoztatását. Tárgyalták azt a panaszt 
is, amelyet a tűzesetek oltása során ta- 

pasztaltak, hogy a m. kir. csendőrség jár- 
őrei, akik a tűzeseteknél megjelennek, 
nagyon lazán teljesítik a szolgálati szabály- 
zatuk 85. §-ában rögzített kötelességeket, 
aminek a teljesítésére jegyzőkönyvi kivo- 
nat megküldésével figyelmeztetik őket. 

Két új taggal gyarapodott az aktív tűz- 
oltók állománya. Felvételét kérte Hegedűs 
Gyula községi segédjegyző és Vitályos 
Gábor okleveles jegyző, akik felvételét jó- 
váhagyta a parancsnoki értekezlet. Kérték 
az elöljáróságot, hogy az igen szűkös anya- 
gi állapotuk miatt az éves juttatást emel- 
jék föl 240 forintra. Szeptember 26-án 
tűzoltó bált rendeznek anyagi helyzetük 
javítása érdekében. 

A tűzoltó szerek gondozása körül tá- 
madt nézeteltérés a testület és a községi 
elöljáróság között. Ennek megszüntetése 
a parancsnoki értekezlet feladta volt. Dön- 
töttek arról is, hogy 1901. január 19-én 
bált rendeznek a polgári kör termeiben. 

1901. január 26-án ismét összeült az 
egyesület választmánya Tolnay Ferenc el- 
nöklete alatt. A választmány az egyesület 
tagjai sorába jelentkezett Hegedűs Gyula, 
Vitályos Gábor, Gyói Gusztáv, Boros Jó- 
zsef, Oláh Antal, Dorogi Bálint és Szente 
Gyula felvételét jóváhagyta. Elfogadták 
Szabó András pénztárnok 1899. és 1900. 
évi pénztári jelentését is. 

A következő választmányi ülés tisztújí- 
tás kérdésével foglalkozott. Lemondott 
Oláh Antal ref. lelkész a választmány el- 
nökségéről. Ugyancsak lemondott Fejér 
Béla a parancsnokságról. A választmány 
Fejér Bélát választotta meg elnöknek, al- 
elnöknek meghagyta Tolnay Ferencet, ta- 
goknak Papp Lászlót, Izbéki Ferencet, 
Golián Lajost, Daru Gábort, Pecz Lajost, 
Tóth Bélát, Molnár Bélát, Johanovics Ist- 
vánt és Treszkán Györgyöt választotta 
meg. A tűzoltóság parancsnokának Soós 
István első jegyzőt választotta meg, alpa- 
rancsnoka maradt Zih Géza, pénztárnok: 
Szabó András, szertárnok: Baksa István, 
titkár: Vitályos Gábor lett. Ezek mellett 
néhány szervezeti változtatást is jóváha- 
gyott a választmány. 

Soós István első jegyző nem fogadta el 
a tűzoltó parancsnoki tisztséget. A tűzol- 
tó testület egyenruhával való ellátásáról 
is határoztak. Varga Ferencet felvették a 
testületbe tagnak. A községben tevékeny- 
kedő tűzbiztosító társaságoktól anyagi 
támogatást kértek. 

A következő választmányi gyűlésen Zih 
Géza volt alparancsnokot választották meg 
a tűzoltó testület parancsnokává, míg al- 
parancsnoknak Jánosi István volt első sza- 
kaszparancsnokot választották meg. 

Az 1901. júniusi parancsnoki értekez- 
let volt az első megbeszélés, amelyen az 
új parancsnok, - Zih Géza -— elnö- 
költ. Az új szakaszparancsnokot csak az 
alapszabály módosításával lehet megvá- 
lasátani. A pénztárban elhelyezett összeg 

gyarapítására táncmulatság rendezéséről 
döntöttek, Előzetesen a tagok sorába vet- 
ték fel Szente Gyulát, Pendl Mártont, Do- 
rogi Ferencet, Kabai Jánost és Ronyai 
Imrét. A tagok egyenruhával és felszere- 
léssel való ellátása alkalmával nyilatkoza- 
tot voltak kötelesek aláírni. 

A választmányi ülés bizottságot küldött 
ki Zih Géza, Johanovics István, Golián 
Lajos, Hegedűs Gyula és Vitályos Gábor 
személyében, akik az alapszabályzat mó- 
dosítását voltak kötelesek elvégezni. Az 
előzetesen felvett tagok belépését jóvá- 
hagyta a választmány. 

A parancsnoki értekezlet táncvigalom 
tartását határozta el. 

Érdekes módon a szakaszparancsnok 
megválaszthatóságáról szóló alapszabályt 
a választmányi gyűlés eredeti állapotá- 
ban hagyta, nem foglalkozott vele, levette 
a napirendről. Így azután a parancsnoki 
gyűlésnek sem volt módjában új szakasz- 
parancsnokot választani Jánosi István 
helyette, aki a parancsnok-helyettessége 
mellett továbbra is ellátta a szakasz irá- 
nyítását. A választmányi gyűlés döntött 
Ugyanakkor (szomorúan) tudomásul vet- 
ték, hogy a községi képviselőtestület úgy 
határozott, hogy a tűzoltószerek karban- 
tartásához anyagilag nem járul hozzá. 

A tűzoltó egyesület és a testület ve- 
zetőinek letelt a megbízatása, ezért a 
közgyűlésen ezek megválasztására is sor 
került. 

Az egyesület elnökének Fejér Bélát, al- 
elnökének Golián Lajost, a testület pa- 
rancsnokának Zih Gézát,  alparancsnok- 
nak Jánosi Istvánt, titkárnak Tóth Imrét, 
pénztárnoknak Szabó Andrást, szertár- 
noknak Baksa Istvánt, alszertárnoknak Kis 
Lajost, szakaszparancsnoknak Lázár Jó- 
zsefet választották meg. 

Választmányi tagoknak a következőket 
választották meg: Pápai László, Izbéki 
Ferenc, Pecz Lajos, Tóth Béla, Molnár 
Béla, Johanovics István, Treszkán 
György, Selmeczi Samu, Tolnay Ferenc 
és Vitályos Gábor, 

A községi elöljáróság felhívta a tűzoltó 
testület figyelmét arra, hogy a most ala- 
kulóban lévő öcsödi mentő egyesületbe 
lépjen be, és a községi orvosok által meg- 
tartandó tanfolyamon vegyen részt. A tes- 
tület támogatta a fenti indítványt és a 
következő tűzoltók kerültek kiképzésre: 
Tóth Kálmán, Lázár József, Komlós Imre, 
Kabai János, Pendli Márton, Őze Sándor, 
Szente Gyula, Ronyai Imre, Dorogi Gá- 
bor, Tóth Imre. Rendkívüli hallgatók 
voltak, aki nem tettek vizsgát: Zih Géza, 
Jánosi István, Baksa István, D. Kiss Ben- 
jámin, Szabó András és K. Kiss Lajos. 

Zih Géza parancsnok javasolta, hogy 
szervezzenek , víz szerző parancsnoki" ál- 
lást a testületen belül. Ugyanis rendsze- 
resen azt tapasztalták tűzoltás közben, 


hogy igen gyorsan elfogy a víz, ami tűz 
kártételét csak növeli. A vészhelyzetre való 
tekintettel ennek a parancsnoknak min- 
denkinek engedelmeskedni kellene. Ellen- 
kező esetben szabálysértés miatt eljárás 
indulhatna a vétkesek ellen. A testület 
elfogadta a parancsnok javaslatát és 
Golián Lajos, Szigeti Sándor és Tóth Imre 
urakat megbízta e tisztség ellátásával. 
Vitályos Gábor 10, dr. Kiss Dezső 5 koro- 
nát adományozott a tűzoltóságnak. Tájé- 
koztatta Zih Géza a parancsnoki értekez- 
letet arról, hogy Tóth Kálmán, aki az egyik 
legbuzgóbb és legönzetlenebb tűzoltók 
közé tartozik, tűzoltás közben annyira 
tönkretette lábbelijét, hogy az használha- 
tatlanná vált. Tekintettel gyenge anyagi 
viszonyaira és példamutató magatartásá- 
ra javasolta, hogy 5 frt támogatásban ré- 
szesítse a testület. Bejelentette továbbá, 
hogy ,a községi elöljáróság a tűzoltóság 
használatára két kézi fecskendőt rendelt, 
melyek a község két külön részén lenné- 
nek elhelyezve, hogy az esetleg támadó 
tűz alkalmával míg a nagy fecskendők 
megérkeznek, azt a lakosság a tűzhöz vi- 
gye és vele a tüzet oltsa." 

A választmányi gyűlésnek Szabó And- 
rás pénztáros beszámolt a testület anyagi 
állapotáról, akit tevékenységéért meg is 
dicsértek. Döntöttek arról, hogy közgyű- 
lést február 8-án tartják meg. A parancs- 
nok bejelentette, hogy a tűzoltó testület- 
nek 26 működő tagja van, akik az 1902. 
évben 14 tűzesetnél működtek közre, ez- 
zel megakadályozva egy még nagyobb ve- 
szedelem kialakulását. Baksa István szer- 
táros jelentette, hogy a gondozása alatt 
lévő szerelvényeket a rozsda megeszi, ha 
arról tisztíttatásáról nem történik gondos- 
kodás. Ugyancsak ő tájékoztatta a választ- 
mányt arról is, hogy a fecskendő kezelése, 
tisztán és rendben tartása körül nagy ha- 
nyagság tapasztalható. A fecskendők a vizs- 
gálatok alkalmával soha kellő rendben 
nem voltak, azok rendben tartására fize- 
tett és megfelelő szaktudással rendelkező 
szakembert soha nem alkalmaztak. Kéri 
ennek az állapotnak a megszüntetését és 
a fecskendők megfelelő karbantartásáról 
való intézkedést. 

A parancsnoki értekezleten Treszkán 
Gyula, Soós Gergely, H. Kiss Ferenc, 
Grósz Zsigmond, Lázár Lajos és Berzétei 
Ferencnek a testületbe való felvételét ja- 
vasolták, Tóth Kálmán eltávozott a testü- 
letből, de 9 Korona 5 fillér adósságot ha- 
gyott hátra, amelynek a befizetését elren- 
delték. A működő tagok ruhával való ellá- 
tásáról is gondoskodtak. A testületet tá- 
mogató szabómesterek közül 1903-ban 
Szigeti Sándornál, 1904-ben Baksa István- 
nál, 1905-ben Treszkán Györgynél rende- 
lik meg az egyenruhákat. 

Vitályos Gábor titkár lemondása miatt 
1903. május 24-től Kiss Gézát választot- 
ták meg titkárnak. 

Dr. Tolnay Gábor: 


Emlékek az öcsödi tűzoltóság történetéből 


A parancsnoki értekezletet tájékoztatta 
Zih Géza főparancsnok arról, hogy a gya- 
korlatokon Váradi Sándor egyáltalában 
nem jelent meg, Treszkán Gyula pedig egy 
foglalkozáson hiányzott. Az értekezlet úgy 
döntött, hogy Váradi Sándor 2 Kor. 40 
fillért, Treszkán Gyula pedig 40 fillér bün- 
tetéspénzt köteles befizetni a pénztárba. 
Jordán Ferenc és Kántor Sámuel kérte fel- 
vételét a testületbe. Az értekezlet Kántor 
Sámuel felvételét egyhangúlag elutasítot- 
ta, míg Jordán Ferenc felvételét javasolta. 
Szente Gyula a szermesterségről elfoglalt- 
sága miatt lemondott, helyébe Gyói Gusz- 
távot választották meg szermesternek. 

A főparancsnok leszállította Váradi Sán- 
dor büntetését egy koronára, amit még a 
mai napig sem fizetett be. Az elnöklő fő- 
parancsnok beszámolt arról, hogy 1903- 
ban 10 tűzeset volt a községben. A testü- 
letbe belépett hat új működő tag, kilenc 
tag kapott ruhát 100 korona 48 fillér ér- 
tékben. Szabó András pénztáros ismertette 
az 1903. évi pénztári mérleget. A főpa- 
rancsnok bejelentette, hogy a testületnek 
nincs adóssága. Tűzoltó táncmulatság 
rendezését tervezik. 

A választmányi ülésen Zih Géza egész- 
ségi okokból lemond tisztségéről. Azzal 
indokolta lemondását, hogy idült gége- 
bántalmakban szenved, és minden tűz- 
eset alkalmával, amelyen mint parancsnok- 
nak megjelenni kötelességének tartja, 
romlik egészségi állapota. A választmányi 
ülés arra kérte, hogy maradjon továbbra a 
testület főparancsnoka, de felmentik a 
tűzeseteknél való megjelenés alól. Ilyen 
körülmények között vállalta Zih Géza a 
főparancsnokságot. Határoztak arról, 
hogy a közgyűlést 1904. március 27-én 
tartsák meg és ugyanakkor vacsorán ven- 
dégeljék meg a megjelenteket. 

A közgyűlésen beszámoltak az elmúlt 
év eseményeiről, megvizsgálták a pénz- 
táros jelentését, elfogadták az éves költ- 
ségvetést. 

Baksa István bejelentette, hogy a kezé- 
re bízott felszereléseket kitisztította. Ré- 
vész Ignác és Kurucz Károly jelentkezett 
a testületbe való felvételre. Váradi Sán- 
dor bejelentette kilépését a testület- 
ből, mivel pusztára költözik és a nagy 
távolság miatt nem tud részt venni a 
testület munkájában. 

Fejér Béla elnöklete alatt ülést tartott a 
választmány. Jánosi István, Kiss Lajos és 
Kiss Géza elszámoltak a vacsora megren- 
dezésének költségeivel. Jánosi István al- 
parancsnok tájékoztatta a választmányt 
arról, hogy az , őszi gyakorlat alkalmával 
Treszkán Gyula és Ronyai Imre működő 
tagok az engedelmességet megtagadták 
s a gyakorlaton nem vettek részt, különö- 
sen Treszkán Gyula alparancsnokkal 
szemben oly kihívó magaviseletet tanúsí- 
tott, hogy ő kénytelen kijelenteni, hogy 
oly tágokkal együtt mint nevezettek, egy 


(1897-től) 3. rész 
testületben nem maradhat, mert ezeknek 
fő czélja az, hogy a tagok között a szép 
egyetértést s bajtársi szeretetet feldúlják. 
A választmány Treszkán Gyula és Ronyai 
Imre működő tagok ezen eljárását meg- 
botránkozással veszi tudomásul, főképp 
azért, mert előzőleg becsület szavukat ad- 
ták arra nézve, hogy a gyakorlatokon min- 
denkor pontosan megjelennek, és feljebb- 
valóiknak mindenkor engedelmeskedni 
fognak. Oly egyének pedig, kik a becsü- 
letre úgyszólván semmit sem adnak, s 
adott becsületszavukat megszegik, nem 
érdemlik, hogy az egyletnek továbbra is 
tagjai legyenek. Ennél fogva a választmány 
által egyhangúlag kimondatik, hogy mi- 
után nevezettek az alapszabály 9. sza- 
kaszának c./ pontját megszegték, az 
egyletből kizáratnak s egyszersmind az 
általuk aláírt nyilatkozat alapján 10 koro- 
na ruhapénz befizetésére köteleztetnek. A 
náluk kint lévő szerelvényeket pedig sze- 
mélyesen tartoznak a szertárnoknak át- 
szolgáltatni. 

Deák László kérte felvételét a testület- 
be. A legutóbbi tűzesetek alkalmával 
Komlós Imre, Őze Sándor, Révész Ignác 
és Boros József tűzoltók cipői megrongá- 
lódtak és kérik azok megjavíttatását. Baksa 
István szertárnok bejelentette, hogy a szer- 
mester működésével meg van elégedve. 

Révész Ignác tűzoltó, aki tartozott Galló 
Dánielnek, elszámoltatási ügyében Kiss 
Géza járjon el. 

A választmányi ülésen a pénztárnok el- 
számolt az előző évi pénzekkel. Meghatá- 
rozták a közgyűlés napját és annak tárgy- 
sorozatát. A résztvevők megvendégelésé- 
ről döntöttek. Búzi István egyleti szolgá- 
nak a fizetését évi 20 koronára emelték. 

A rendes évi közgyűlést 1905. március 
12-én tartották meg Fejér Béla elnöklete 
alatt. Szabó András pénztáros elszámolt 
az évi pénzforgalommal. Megtervezték a 
következő év költségvetését. Zih Géza fő- 
parancsnok, Szabó András pénztáros, Kiss 
Lajos alszertárnok és Kiss Géza titkár le- 
mondtak megbízatásukról. Elnöknek Fejér 
Bélát, alelnöknek Golián Lajost, alparancs- 
noknak Jánosi Istvánt, titkárnak Nagy 
Eleket, pénztárnoknak Kiss Lajost, szer- 
tárnoknak Baksa Istvánt, alszertárnoknak 
Nagy Kálmánt választották meg. Választ- 
mányi tagok lettek: Molnár Béla, Molnár 
B. Lajos, Pecz Lajos, Johanovics István, 
Treszkán György, Selmeczi Sámuel, Zih 
Géza, Szabó András, Buzeskó János és 
Forsner Ferenc. A főparancsnoki állásra 
Dezső Jenőt választották meg, aki azon- 
ban azt nem fogadta el. Így úgy döntöt- 
tek, hogy ez az állás betöltetlen marad. 

Ötvös Lajos és Ronyai Imre jelentkez- 
tek a testületbe felvételre, kérésüket telje- 
sítették. A tűzoltó tisztek ruházatának 
beszerzését a testület támogatja, ennek 
alapján három évenként kapnak posztó 
zubbonyt, amelyet Szigeti Sándor készít 


el a részükre. A tanfolyamok sikere elvég- 
zése a feltétele annak, hogy a testület tag- 
jai előléptetésben részesülhessenek. Be- 
szerezték a Tűzoltók Lexikonja című köny- 
vet. 

Murai Péter, Balog Tóni, Treszkán Ben- 
jámin, Béres Károly, Farkas Gábor, Kiss 
Antal és Tolnai László az önkéntes tűzol- 
tók testületébe kívánt belépni, akiknek a 
kívánságát teljesítették. Boros József és 
Nagy Kálmán tűzoltó őrvezetőket tizede- 
sekké léptették elő. 

Erdei Sándor és Kántor Sámuel kérte 
felvételét a testületbe, akiknek kérését a 
parancsnoki értekezlet elutasította. A 
mezőtúri tűzoltó egylet 1905. október 1- 
én tartja zászlószentelését, amelyen zász- 
lószeg felverésével az öcsödi testület is 
részt vesz. Kérik az elöljáróságot, hogy 
mivel a testület személyi állománya az 
utóbbi időben gyarapodott, az évi támo- 
gatás összegét 300 koronára emelje fel. 

A községi elöljáróság az évi támogatás 
összegét 1906. január 1-től 250 koronára 
emelte fel. 

A választmányi ülés a múlt évi elszá- 
molást és a következő évi költségvetést 
jóváhagyta. Megállapították az évi közgyű- 
lés időpontját és tárgysorozatát. 

A közgyűlés az elszámolás és a költség- 
vetés jóváhagyása után megtárgyalta Já- 
nosi István alparancsnok lemondását, aki 
a következő feltételek teljesülése esetén 
hajlandó megmaradni beosztásában: 1./ A 
község adjon 300 korona évi támogatást. 
2./ A tűzoltókat részesítse balesetbiztosí- 
tásban. 3./ A minden évben megrendezen- 
dő tűzoltó tiszti tanfolyamra küldjön fel 
valakit Budapestre a továbbképzés bizto- 
sítása érdekében. A főparancsnoki állást 
továbbra sem töltik be. 


Folytatjuk! 

